Venemaa alustas rünnakut Kodori orus Gruusia siseministeeriumi teatel on Venemaa alustanud Abhaasias rünnakut Kodori orus Gruusia tugipunktide vallutamiseks. Abhaasia separistide valitsuse esindaja teatas varem, et nad on saatnud piirkonda 1000 sõdurit, kes ründavad Gruusia tugipunkte, mis on strateegiliseks lüliks Musta mere rannikuga, vahendab Reuters. Venemaa on Gruusia  rannikule viinud juba oma sõjalaevastiku, mille naasmist on lubanud takistada omakorda Ukraina. Gruusia teatel on Abhaasia vägedega ühinenud Vene sõdurid ja suurtükivägi ning kogu rünnaku taga ongi Venemaa. Gruusia president Mihheil Saakašvili teatas täna, et Venemaa valmistub Gruusia täielikuks alistamiseks. Gruusia on oma väed Lõuna-Osseetiast ära viinud, kuid Venemaa ei ole sellele vaatamata oma sõjategevust lõpetanud.